Document ID: 32015D0277

NÕUKOGU OTSUS (ÜVJP) 2015/277,
19. veebruar 2015,
millega muudetakse otsust 2011/101/ÜVJP Zimbabwe vastu suunatud piiravate meetmete kohta
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 29,
ning arvestades järgmist:
(1)
Nõukogu võttis 15. veebruaril 2011 vastu otsuse 2011/101/ÜVJP (1).
(2)
Nõukogu vaatas läbi otsuse 2011/101/ÜVJP, võttes arvesse Zimbabwes toimunud poliitilisi arenguid.
(3)
Piiravaid meetmeid tuleks pikendada 20. veebruarini 2016.
(4)
Reisikeelu ja varade külmutamise kohaldamist tuleks jätkata kahe isiku ja ühe üksuse suhtes, kes on loetletud otsuse 2011/101/ÜVJP I lisas. Samuti tuleks pikendada reisikeelu ja varade külmutamise kohaldamise peatamist kõnealuse otsuse II lisas loetletud isikute ja üksuste suhtes. Viie surnud isiku nimed tuleks kõnealuse otsuse I ja II lisast välja jätta.
(5)
Otsust 2011/101/ÜVJP tuleks vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2011/101/ÜVJP artikkel 10 asendatakse järgmisega:
„Artikkel 10
1. Käesolev otsus jõustub selle vastuvõtmise kuupäeval.
2. Käesolevat otsust kohaldatakse kuni 20. veebruarini 2016.
3. Artikli 4 lõikes 1 ning artikli 5 lõigetes 1 ja 2 osutatud meetmed, mida kohaldatakse II lisas loetletud isikute ja üksuste suhtes, peatatakse kuni 20. veebruarini 2016.
Peatamine vaadatakse läbi iga kolme kuu tagant.
4. Käesolevat otsust vaadatakse pidevalt uuesti läbi ning asjakohasel juhul seda pikendatakse või muudetakse, kui nõukogu leiab, et selle eesmärgid ei ole täidetud.”
Artikkel 2
Käesoleva otsuse lisas esitatud isikute nimed jäetakse välja otsuse 2011/101/ÜVJP I ja II lisast.
Artikkel 3
Käesolev otsus jõustub selle Euroopa Liidu Teatajas avaldamise päeval.
Brüssel, 19. veebruar 2015

Labels: 18
5
11